টেস্টের মাত্র ২য় দিনে পড়েছে ১৫ উইকেট, এর মাঝে ১০টিই বাংলাদেশের। টেনডাই চাতারা ও সিকান্দার রাজা মূল ক্ষতিটা করেছেন, সঙ্গে ছিলেন কাইল জারভিস। অভিষিক্ত আরিফুল হকের ৪১ রানের ইনিংসই যা উজ্জ্বল দিক, এগিয়ে নেওয়ার ইঙ্গিত দিয়েও শেষ করতে পারেননি মুশফিকুর রহিম। সব মিলিয়ে দিনের দারুণ শুরুটা মিলিয়ে গেছে দিনশেষে, যেখানে তাইজুলের তোপে দ্রুতই গুটিয়ে গিয়েছিল জিম্বাবুয়ে। সাড়ে তিন বছর পর টেস্টে পাঁচ উইকেট পেলেন তাইজুল ইসলাম। সিলেট টেস্টে তার পঞ্চম শিকার কাইল জার্ভিস। তাইজুলের বাঁহাতি স্পিন বোলারের মাথার ওপর দিয়ে উড়াতে চেয়েছিলেন জার্ভিস। ঠিক মতো শট খেলতে পারেননি। ব্যাটের কানায় লেগে ক্যাচ যায় স্লিপে মেহেদী হাসান মিরাজের কাছে। আর এর পরের বলেই চাতারাকে লিটনের ক্যাচে পরিণত করিয়ে ২য় ইনিংসে হ্যাট্ট্রিকের আশা জমিয়ে রেখেছেন এই বাহাতি স্পিনার। অবশ্য এই সুযোগটা যে এণ তাড়াতাড়ি পেয়ে যাবেন তা হয়তো নিজেই ভাবেননি তাইজুল।